Document ID: /roh_data/filtered/fineweb-2-filterrobots_roh.jsonl.gz/20499

Pais spezial vulan ellas metter sin il dialog, ha ditg l’iniziant da l’inscunter Ignaz Derungs. Fin ussa na saja la communicaziun betg stada ideala dapertut. Gist la mancanza d'infurmaziun ed orientaziun haja forsa er manà a la situaziun malcuntentaivla actuala.
Plinavant han las cuminanzas er nominà 5 persunas che duain chattar il dialog cun il chantun e la regenza grischuna, quai er cun l’agid da l’Uniun grischuna dals possessurs da chasas che porscha ses sustegn per ils giavischs dals possessurs d’abitaziuns secundaras. Las 13 cuminanzas d’interess han er fatg giu da s’inscuntrar duas giadas ad onn.
Escha averta tar il chantun
Tenor il minister d'economia dal Grischun, Jon Domenic Parolini, èsi bun ch'ils possessurs da segundas abitaziuns sajan s'organisads e fetschian valair lur interess. Parolini menziunescha er che las vischnancas e las destinaziuns sajan cussegliadas bain d'integrar meglier ils possessurs. Sulet uschia gartegia la finamira da chattar dapli amis dal Grischun ed ambassadurs che fetschian uschia er reclama per il chantun.
RR novitads 12:00